Tisztelt Polgármester/jelölt Asszony/Úr!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vagyok. Sok szervezet közösen azért dolgozik, hogy elérhetőek és minél inkább az érintettek igényei alapján kiterjesztettek legyenek a szociális alapszolgáltatások: 24 órában elérhető segítséget kaphassanak a családok. Azoknak, akik gyermeküket vagy idős hozzátartozójukat ápolják otthon, illetve azoknak is, akik fogyatékosságuk, betegségük miatt támogató szolgáltatást, segítőt kell igénybe venniük a mindennapi életükben. A kérésért petíció is indult, amit idősügyi, szülői és fogyatékosügyi szervezetek, egyetemek karai támogattak, valamint majd’ 10 ezren írtak alá: https://tasz.hu/szabad-napot-minden-csaladnak.

Most, következő lépésként az önkormányzati választások apropóján szeretnénk, ha az Ön, mint (leendő) felelős önkormányzati vezető támogatásával is bővülhetnének az országban ezek a szolgáltatások, ezáltal könnyebbé válnának településén a családok, az érintett emberek mindennapjai.

Ezúton szeretném kérni, hogy támogassa a sérült gyermeket nevelő családokat, az idős, beteg hozzátartozójukat ápolókat és azokat a fogyatékossággal élő embereket vagy tartósan betegeket, akiknek otthoni támogatásra van szükségük. Bízom benne, hogy Önnel közösen tehetünk azért, hogy ezeknek a családoknak a szabadságát visszaadhassuk!

Kérem, jelezze, hogy újra/megválasztása esetén a következő 5 évben mit fog tenni azért, hogy könnyebb legyen ezeknek a családoknak a mindennapjai! A kapott információkból a szervezők egy országos tájékoztató térképet készítenek a lakosság számára.

Néhány lehetséges „vállalás” példaként leírni:

* jelzőrendszeres házi segítségnyújtás kiterjesztése otthonápoló családok számára;
* házi segítségnyújtás bővítése a szükségletek szerint,
* krízishelyek kialakítása (ahol pl. az otthonápoló hirtelen megbetegedése esetén rövid időszakra az ápolt elhelyezhető),
* minőségi nappali ellátó intézmények létrehozása/ bővítése,
* rugalmas, az egyéni igényeket figyelembe vevő támogató szolgálat fenntartása/kialakítása
* személyi segítő szolgáltatások 24 órás ügyeleti rendszerének kialakítása.

Kérem, az alábbi nyilatkozat kitöltésével és visszaküldésével írja meg, hogy újra/megválasztása esetén milyen szolgáltatásokat biztosít majd fogyatékos, beteg gyermeküket, rokonukat, idős hozzátartozójukat otthonápoló, valamint mindennapi támogatást igénylő fogyatékos emberek számára! Kérem, válaszát szeptember 22-ig juttassa el a valasztasszabadcsalad@gmail.com email címre!

Köszönettel,

N Y I L A T K O Z A T

Alulírott, ………………………………………., ……………………………… település polgármester-jelöltjeként egyetértek azzal, hogy a fogyatékossággal élő vagy idős rokonaikat otthon ápolókat, illetve az önállóan, de segítségre szoruló fogyatékossággal élő embereket ellátó szociális alapszolgáltatások fejlesztése közös ügyünk.

Emiatt polgármesterré választásom esetén vállalom, hogy 2019-2024 között  az érintettekkel és szakmai civil szervezetekkel közösen dolgozom a kapacitás bővítésért. Lehetőségeimhez mérten olyan alapszolgáltatást építek ki és tartok fenn, ami tényleges segítséget nyújt az érintetteknek.

Vállalom, hogy (megfelelő aláhúzandó)

* kiterjesztem a jelzőrendszeres házi segítségnyújtást ;
* szükségletek szerint bővítem a házi segítségnyújtást,
* kialakítok krízishelyeket ,
* létrehozok minőségi, foglalkoztató jellegű nappali ellátó intézményeket,
* kialakítok/fenntartok rugalmas, az egyéni igényeket figyelembe vevő támogató szolgálatot
* kialakítom a személyi segítő szolgáltatások 24 órás ügyeleti rendszerét
* egyéb:..............................................................................................................

………………………., 2019. szeptember 10.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

polgármester-jelölt